Өс ҡатлы аҡ ташлы деталдәрҙән торған кирбес бина ағас ҡыйыҡ аҫтында биш ай тигәндә төҙөлөп бөтә һәм Меддокс тарафынан уға 130 мең һум, сметала ҡаралғандан 50 мең һумға артығыраҡ, көмөш аҡса исраф ителә. 1780 йылдың 30 декабрендә театр тантаналы асыла. Театрҙа партер, өс ҡатлы ложа һәм галерея була, ул барлығы 1 мең самаһы тамашасыны һыйҙыра, «икеләтә яҡтыртылған маскерад залы», «кәрт уйнау бинаһы» һәм башҡа махсус биналар була; 1788 йылда театрға яңы түңәрәк зал — «Ротунда» төкәтмәһен өҫтәп һалалар. Башҡа сығанаҡтар буйынса, зал 800 кеше һыйҙырған: «театрҙа ложалы дүрт ҡат һәм ике киң галерея булған. Партерҙа ҡабырғалары ябыҡ ике рәт ултырғыстар торған Бай биҙәлгән ложалар өс йөҙҙән алып мең һум торған. Партерҙың билет хаҡы бер һум була. Театр залы 800 тамашасыны һыйҙырған һәм шул тиклем үк халыҡ галереяларҙа урынлашҡан». Меддокс театрҙың хужаһы булған 14 йыл эсендә Петр театрында 425 опера һәм балет ҡуйыла. 1794 йылда Меддокс финанс ҡыйынлыҡтары арҡаһында театрҙы ҡаҙнаға тапшырырға мәжбүр була; театр Император театры булып китә.